wannaphong/clean_thaiwikipedia huggingface dataset:
# กวนตัน
กวนตัน  เป็นนครและเมืองหลักของรัฐปะหัง ประเทศมาเลเซีย ตั้งอยู่ใกล้ปากแม่น้ำกวนตัน กวนตันเป็นเมืองที่ใหญ่เป็นอันดับที่ 18 ตามจำนวนประชากรใน ค.ศ. 2010 และเป็นเมืองใหญ่สุดในมาเลเซียตะวันตกฝั่งตะวันออก

 ภูมิอากาศ 

 เมืองพี่น้อง 
ปัจจุบันมีเมืองพี่น้องเพียงเมืองเดียว:
  ชินโจว ประเทศจีน
# แอลฟาคนครึ่งม้า
แอลฟาคนครึ่งม้า (α-Centauri) หรือ ไรจิลเคนทอรัส (Rigil Kentaurus) เป็นดาวฤกษ์สว่างที่สุดในกลุ่มดาวคนครึ่งม้าทางใต้ แม้จะมองด้วยตาเปล่าเห็นเป็นวัตถุเดียว แต่แท้จริงแล้ว แอลฟาคนครึ่งม้าเป็นระบบดาวคู่ (ชื่อ แอลฟาคนครึ่งม้า AB) มีโชติมาตรปรากฏ -0.27 ทำให้เห็นเป็นดาวฤกษ์เดี่ยวที่สว่างที่สุดอันดับ 3 ในท้องฟ้ากลางคืน รองจากดาวซิริอุสและดาวคาโนปุส
# ไลซา มินเนลลิ
ไลซา เมย์ มินเนลลิ  เกิดวันที่ 12 มีนาคม ค.ศ. 1946 เป็นนักร้อง นักแสดงชาวอเมริกัน มักได้รับการกล่าวถึงว่าเป็น "ราชินีแห่งบรอดเวย์ และ/หรือ ราชินีแห่งฮอลลีวูด" บุตรสาวของนักร้องนักแสดงชั้นนำ  จูดี การ์แลนด์ และผู้กำกับการแสดงภาพยนตร์ฮอลลีวูด วินเซนต์ มินเนลลิ

เริ่มอาชีพการเป็นนักร้องไนต์คลับ และนักแสดงละครเพลง 
ได้รับเสียงชมด้านการแสดงครั้งแรกในภาพยนตร์เรื่อง The Sterile Cuckoo (1969) และ  Tell Me That You Love Me, Junie Moon (1970) 
มีชื่อเสียงระดับนานาชาติจากบท แซลลี บาวลส์ ในภาพยนตร์ดัดแปลงจากละครเพลงบรอดเวย์เรื่อง Cabaret (1972) ซึ่งทำให้เธอได้รับรางวัลออสการ์สาขานักแสดงนำหญิงยอดเยี่ยม 
ต่อมาร่วมแสดงในเรื่อง  Arthur (1981) ที่ร่วมแสดงกับดัดลีย์ มัวร์ และ เซอร์จอห์น กีลกุด

เจ้าของ  4 รางวัลโทนี รวมถึงรางวัลสาขาพิเศษIBDB Person Awards. Ibdb.com. Retrieved on 2012-04-02. ,รางวัลออสการ์ และรางวัลเอมมีอย่างละรางวัล กับอีก  2 รางวัลลูกโลกทองคำ และรางวัลตำนานแกรมมี จากการสร้างอิทธิพลให้กับวงการดนตรี
# การเลือกตั้งสภาร่างรัฐธรรมนูญในกัมพูชา พ.ศ. 2489
การเลือกตั้งสภาร่างรัฐธรรมนูญเกิดขึ้นในกัมพูชาเมื่อ ๅ 1 กันยายน พ.ศ. 2489 Nohlen, D, Grotz, F & Hartmann, C (2001) Elections in Asia: A data handbook, Volume II, p69 ISBN 0-19-924959-8 พรรคประชาธิปไตย ได้รับเลือก 50 จาก 67 ที่นั่ง โดยมีผู้ออกมาใช้สิทธิ์ประมาณ 60%Nohlen, D, Grotz, F & Hartmann, C (2001) Elections in Asia: A data handbook, Volume II, p64 ISBN 0-19-924959-8

 ผลการเลือกตั้ง 
 พรรค คะแนน % ที่นั่งพรรคประชาธิปไตย   73  50พรรคเสรีภาพ    14ผู้สมัครอิสระ    3ไม่ออกเสียง/บัตรเสีย   -  -ทั้งหมด     100  67ที่มา: Nohlen et al.
# การเลือกตั้งทั่วไปในกัมพูชา พ.ศ. 2490
การเลือกตั้งสมาชิกสมัชชาแห่งชาติเป็นการทั่วไป เกิดขึ้นในกัมพูชาเมื่อ 21 ธันวาคม พ.ศ. 2490Nohlen, D, Grotz, F & Hartmann, C (2001) Elections in Asia: A data handbook, Volume II, p63 ISBN 0-19-924959-8 พรรคประชาธิปไตย ได้รับเลือก 44 จาก 75 ที่นั่ง Nohlen, D, Grotz, F & Hartmann, C (2001) Elections in Asia: A data handbook, Volume II, p74 ISBN 0-19-924959-8

 ผลการเลือกตั้ง 
 พรรค คะแนน % ที่นั่ง +/-พรรคประชาธิปไตย    44  -6พรรคเสรีภาพ    21  +7ผู้สมัครอิสระ    10  +7ไม่ออกเสียง/บัตรเสีย   -  -  -ทั้งหมด      75  +8ที่มา: Nohlen et al.
# การเลือกตั้งทั่วไปในกัมพูชา พ.ศ. 2494
การเลือกตั้งสมาชิกสมัชชาแห่งชาติ เกิดขึ้นในกัมพูชาเมื่อ 9 กันยายน พ.ศ. 2494Nohlen, D, Grotz, F & Hartmann, C (2001) Elections in Asia: A data handbook, Volume II, p63 ISBN 0-19-924959-8 พรรคประชาธิปไตย ได้รับเลือก 54 จาก 78 ที่นั่งNohlen, D, Grotz, F & Hartmann, C (2001) Elections in Asia: A data handbook, Volume II, p74 ISBN 0-19-924959-8

 ผลการเลือกตั้ง 
 พรรค คะแนน % ที่นั่ง +/-พรรคประชาธิปไตย    54  +10พรรคเสรีภาพ    18  -3พรรคชัยชนะ เหนือ-ตะวันออก    4  พรรคใหม่พรรคชาตินิยม    2  พรรคใหม่ผู้สมัครอิสระ    0  -10บัตรเสีย/ไม่ออกเสียง   -  -  -ทั้งหมด      78  +3ที่มา: Nohlen et al.
# การเลือกตั้งประธานาธิบดีกัมพูชา พ.ศ. 2515
การเลือกตั้งประธานาธิบดีในกัมพูชาเกิดขึ้นเพียงครั้งเดียวเมื่อ 4 มิถุนายน พ.ศ. 2515 ซึ่งเกิดขึ้นหลังการล้มล้างสถาบันกษัตริย์หลังการรัฐประหาร พ.ศ. 2513 และจัดตั้งสาธารณรัฐเขมร ผลปรากฏว่าลน นลเป็นผู้ชนะการเลือกตั้งด้วยตะแนนเสียง 54.9% มีผู้มาใช้สิทธิ์ 57.6%.Nohlen, D, Grotz, F & Hartmann, C (2001) Elections in Asia: A data handbook, Volume II, p76 ISBN 0-19-924959-8

 ผลการเลือกคั้ง 
 ผู้สมัคร พรรค คะแนน %ลน นล พรรคสาธารณรัฐสังคมนิยม  578,560  54.9อิน ตัม พรรคประชาธิปไตย  257,496  24.4แกว อัน พรรคสาธารณรัฐ  217,174  20.6ไม่ออกเสียง/บัตรเสีย  6,275  -ทั้งหมด  1,059,505  100ที่มา: Nohlen et al.
# เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก
เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก  พระนามเดิม เคาน์เตสสเตฟานี มารี โกลดีน คริสตีน เดอ ล็องนัว (, ประสูติ 18 กุมภาพันธ์ พ.ศ. 2527) เป็นพระชายาในเจ้าชายกีโยม แกรนด์ดยุกรัชทายาทแห่งลักเซมเบิร์ก และพระองค์ดำรงพระอิสริยยศเป็นแกรนด์ดัชเชสแห่งลักเซมเบิร์กหากพระสวามีสืบทอดราชบัลลังก์ 

ในวันที่ 26 เมษายน พ.ศ. 2555 ราชสำนักได้ประกาศการหมั้นระหว่างแกรนด์ดยุกกีโยม รัชทายาทแห่งลักเซมเบิร์กกับเคาน์เตสสเตฟานี เดอ ล็องนัว สุภาพสตรีจากเบลเยียม ซึ่งสืบเชื้อสายมาจากคาร์ล มาเรีย ไรมุนด์ แห่งอาเรนแบร์ก ดยุกที่ 5 แห่งอาเรนแบร์ก การอภิเษกสมรสได้ถูกกำหนดขึ้นในวันที่ 20 ตุลาคม พ.ศ. 2555Noblesse et Royautés , "Mariage princier au Luxembourg : 20 octobre 2012" ทำให้ปัจจุบันทรงดำรงพระอิสริยยศเป็น เจ้าหญิงแห่งลักเซมเบิร์ก แกรนด์ดัสเชสรัชทายาทแห่งลักเซมเบิร์ก เจ้าหญิงรัชทายาทแห่งนัสเซา เจ้าหญิงแห่งบูร์บง-ปาร์มา และได้รับฐานันดรศักดิ์เป็นรอยัลไฮเนส

 พระอิสริยยศ 
 เคาน์เตสสเตฟานี มารี โกลดีน คริสตีน เดอ ลานัว (18 กุมภาพันธ์ พ.ศ. 2527 – 19 ตุลาคม พ.ศ. 2555)
 เฮอร์รอยัลไฮเนส เจ้าหญิงสเตฟานีแห่งลักเซมเบิร์ก (19 ตุลาคม พ.ศ. 2555 – 20 ตุลาคม พ.ศ. 2555)
 เฮอร์รอยัลไฮเนส แกรนด์ดัชเชสรัชทายาทแห่งลักเซมเบิร์ก (20 ตุลาคม พ.ศ. 2555 – ปัจจุบัน)
# ทวิกีฬาฤดูหนาว
ไบแอธลอน  เป็นกีฬาที่เกิดขึ้นจากกีฬาสองสาขา อย่างไรก็ตาม ไบแอธลอนมักจะหมายถึงเฉพาะกีฬาฤดูหนาวที่รวมสกีครอสคันทรีกับยิงปืนไรเฟิลแมคดัลนา นูเนอร์ คว้าทองแรกให้เยอรมนี แวนคูเวอร์เกมส์ biathlon - ดิกชันนารี อังกฤษ - ไทย Dictionary English - Thai  ส่วนไบแอธลอนที่นิยมรูปแบบอื่น ได้แก่ ไบแอธลอนฤดูร้อน ซึ่งเป็นการวิ่งแข่งครอสคันทรีกับยิงปืนไรเฟิลSummer Biathlon และไบแอธลอนสมัยใหม่ ซึ่งเป็นการรวมระหว่างการวิ่งกับกีฬาว่ายน้ำ

 ประวัติ 
กีฬานี้มีต้นกำเนิดในการออกกำลังกายสำหรับทหารนอร์เวย์ ในฐานะของการฝึกอบรมทางเลือกสำหรับการทหาร ไทรซิลไรเฟิลแอนด์สกีคลับ ซึ่งเป็นหนึ่งในสโมสรสกีแรกที่รู้จักของโลก ได้รับการจัดตั้งขึ้นที่ประเทศนอร์เวย์ใน ค.ศ. 1861 เพื่อส่งเสริมการป้องกันประเทศในระดับท้องถิ่นThe History of Biathlon - Minnesota Biathlon

มีการเรียกกันว่าทหารลาดตระเวน โดยเป็นการรวมกันระหว่างการเล่นสกีและการยิงปืนซึ่งมีการแข่งขันกันในโอลิมปิกฤดูหนาวใน ค.ศ. 1924 และหลังจากนั้นได้มีการสาธิตใน ค.ศ. 1928, 1936 และ 1948 แต่หลังจากนั้นไม่ได้รับการยอมรับในโอลิมปิก มีบางประเทศเป็นส่วนน้อยที่ไม่เห็นด้วยกับกติกา แต่ในช่วงกลางทศวรรษ 1950 ไบแอธลอนได้รับการบรรจุในวงการกีฬาฤดูหนาวของโซเวียตและสวีเดน และได้รับการยอมรับอย่างกว้างขวาง ความนิยมครั้งใหม่ได้ช่วยให้เกิดความพยายามที่จะให้ไบแอธลอนได้รับการบรรจุในโอลิมปิกฤดูหนาว

ส่วนการแข่งขันชิงแชมป์โลกครั้งแรกของไบแอธลอนได้จัดขึ้นใน ค.ศ. 1958 ที่ประเทศออสเตรีย และใน ค.ศ. 1960 ได้นำมาบรรจุไว้ในกีฬาโอลิมปิกในที่สุด และที่แอลเบิร์ทวิลล์ใน ค.ศ. 1992 ได้มีการอนุญาตให้ผู้หญิงเข้าแข่งขันไบแอธลอนเป็นครั้งแรก

การแข่งขันใน ค.ศ. 1958-1965 ใช้ชนวนกลางกำลังสูง เช่น .30-06 สปริงฟิลด์ และ 7.62×51 มม.นาโต้ เป็นต้น ก่อนจะมาเป็นกระสุนชนวนริมไรเฟิล .22 เป็นมาตรฐานในปี ค.ศ. 1978 โดยกระสุนได้รับการบรรจุในเข็มขัดรอบเอวของผู้เข้าแข่งขัน รายการเดี่ยวคือบุคคลชาย 20 กม. ที่ครอบคลุมส่วนแยกต่างหากสี่ส่วนและการยิงที่ระยะ 100, 150, 200 และ 250 ม. ซึ่งระยะเป้าหมายลดลงเป็น 150 ม.และมีเพิ่มการแข่งแบบผลัดใน ค.ศ. 1966 และระยะการยิงก็ลดลงเหลือ 50 ม. ใน ค.ศ. 1978 กับเป้าเชิงกลที่ได้รับการเปิดตัวในโอลิมปิกฤดูหนาว 1980 ที่เลกเพลซิด
# ไวลด์วันส์ (เพลง)
ไวลด์วันส์  เป็นเพลงซิงเกิลของนักแร็ปชาวอเมริกัน โฟล ไรเดอ โดยวางจำหน่ายเป็นอัลบั้มเดี่ยวที่สองเมื่อวันที่ 19 ธันวาคม ค.ศ. 2011 ในสหรัฐอเมริกา

รายชื่อเพลง

ชาร์ต

ชาร์ตประจำสัปดาห์
 ชาร์ต (2012) ตำแหน่งสูงสุด Brazil (Billboard Brasil Hot 100)46 Brazil Hot Pop Songs17Honduras (Honduras Top 50)1Israel (Media Forest)3Luxembourg (Billboard)4Mexico Top Inglés (Monitor Latino) 4Mexico (Billboard Mexican Airplay)	 7Portugal (Billboard)7Romania (Romanian Top 100)13South Korea International Singles (Gaon) 10Venezuela Pop Rock General (Record Report)8

ชาร์ตปลายทศวรรษ
 ชาร์ต (2010–2019) ตำแหน่ง Australia (ARIA) 78

ชาร์ตสิ้นปี
 ชาร์ต (2012) ตำแหน่งAustralia (ARIA)5Austria (Ö3 Austria Top 40)22Belgium (Ultratop Flanders)47Belgium (Ultratop Wallonia)74Canada (Canadian Hot 100)8France (SNEP)73Germany (Media Control AG)47Hungary (Dance Top 40)32Hungary (Rádiós Top 40)26Netherlands (Dutch Top 40)26Netherlands (Single Top 100)53Poland (ZPAV)38Russia Airplay (Tophit)  130Sweden (Sverigetopplistan)16Switzerland (Schweizer Hitparade)50Ukraine Airplay (Tophit)  170UK Singles (Official Charts Company)10US Billboard Hot 10011US Pop Songs17US Rhythmic Songs11US Billboard Hot Dance Club Songs("Wild One Two")13

การรับรอง

ประวัติการจำหน่าย
 ภูมิภาค วันที่ รูปแบบ ค่าย สหรัฐ 9 มกราคม 2012ดิจิทัลดาวน์โหลด  สหราชอาณาจักร 23 มกราคม 2012 แอตแลนติกเรเคิดส์ ยุโรปJack Back feat. David Guetta, Nicky Romero and Sia - Wild One Two - austriancharts.at 13 กุมภาพันธ์ 2012 ซีดีซิงเกิล ("ไวลด์วันทู" รีมิกซ์) วอร์เนอร์บราเธอส์เรคอดส์ เยอรมนี 17 กุมภาพันธ์ 2012 ซีดีซิงเกิล แอตแลนติกเรเคิดส์
# ชาวโปรตุเกส
ชาวโปรตุเกส  คือชนชาติและกลุ่มชาติพันธุ์จากประเทศโปรตุเกส ทางตะวันตกของคาบสมุทรไอบีเรีย ทางตอนใต้-ตะวันตกของทวีปยุโรป ใช้ภาษาโปรตุเกส โดยมากนับถือโรมันคาทอลิก

จากประวัติศาสตร์อันยิ่งใหญ่ของจักรวรรดิโปรตุเกสและการล่าอาณานิคมในทวีปแอฟริกา ทวีปเอเชีย และทวีปอเมริกา เช่นเดียวกับการอพยพตั้งแต่อดีตถึงปัจจุบัน ทำให้มีสังคมชาวโปรตุเกสในภูมิภาคต่าง ๆ ของโลก
# ที่ราบก้นสมุทร
thumb|right|ภาพแสดงเขตความลึกก้นสมุทรโดยสัมพันธ์กับเขตทะเลลึกอื่นๆ

ที่ราบก้นสมุทร  เป็นที่ราบใต้น้ำตรงบริเวณก้นสมุทร โดยทั่วไปจะพบที่ความลึกระหว่าง 3,000 ถึง 6,000 เมตร และอยู่ระหว่างลาดตีนทวีปกับเทือกเขากลางสมุทร มีพื้นที่มากกว่าร้อยละ 50 ของพื้นผิวโลก มันเป็นพื้นที่ ๆ แบนและราบเรียบที่สุดแต่ได้รับการศึกษาน้อยมาก ที่ราบเหล่านี้เป็นองค์ประกอบทางธรณีวิทยาที่สำคัญของแอ่งมหาสมุทร (องค์ประกอบอื่นๆ ได้แก่ เทือกเขากลางสมุทรที่ยกตัวขึ้น และเขาก้นสมุทรที่ขนาบข้าง) นอกจากองค์ประกอบเหล่านี้แล้ว โดยปกติแอ่งมหาสมุทรมีพลัง (เชื่อมโยงกับรอยต่อของแผ่นเปลือกโลกที่เคลื่อนไหวอยู่) จะมีร่องลึกก้นสมุทรและเขตมุดตัวของเปลือกโลกรวมอยู่ด้วย
# ทางหลวงแผ่นดินหมายเลข 1035
ทางหลวงแผ่นดินหมายเลข 1035 (ต่อเขตเทศบาลนครลำปาง-แจ้ห่ม-บรรจบทางหลวงหมายเลข 120 (วังเหนือ)) เป็นทางหลวงที่ก่อสร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายลำปาง-แจ้ห่ม-วังเหนือ พ.ศ. 2511 โดยกรมทางหลวง ในสมัยจอมพลถนอม กิตติขจร เป็นนายกรัฐมนตรี พระราชกฤษฎีกากำหนดแนวทางหลวงที่จะสร้างทางหลวงจังหวัด สายลำปาง-แจ้ห่ม-วังเหนือ พ.ศ. 2511 โดยเป็นทางหลวงจังหวัดที่มีการแบ่งช่วงของการก่อสร้างเป็นช่วงต้นจากตัวเมืองลำปางผ่านตัวอำเภอแจ้ห่มถึงอำเภอวังเหนือ และต่อมาได้มีการก่อสร้างทางจากวังเหนือถึง บ้านแม่ขะจาน อำเภอเวียงป่าเป้า จังหวัดเชียงราย ตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายวังเหนือ-แม่ขะจาน พ.ศ. 2513 พระราชกฤษฎีกากำหนดแนวทางหลวงที่จะสร้างทางหลวงจังหวัด สายวังเหนือ - แม่ขะจาน พ.ศ. 2513 (ในท้องที่อำเภอวังเหนือ จังหวัดลำปาง และอำเภอเวียงป่าเป้า จังหวัดเชียงราย) โดยทางหลวงในช่วงหลังนี้ถูกกำหนดให้เป็นทางหลวงจังหวัดที่มีความจำเป็นต้องดำเนินการก่อสร้างโดยเร่งด่วน ประกาศกระทรวงพัฒนาการแห่งชาติ เรื่อง กำหนดสายทางหลวงจังหวัดที่มีความจำเป็นต้องดำเนินการสร้างโดยเร่งด่วน สายวังเหนือ-แม่ขะจาน เมื่อมีการสร้างทางจากจังหวัดพะเยาถึงอำเภอวังเหนือ ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อสร้างทางหลวงจังหวัดหมายเลข 1282 สายแยกทางหลวงแผ่นดินหมายเลข 1 (พะเยา) - วังเหนือ เป็นกรณีที่มีความจำเป็นโดยเร่งด่วน (ออกตามความในประกาศของคณะปฏิวัติ ฉบับที่ 295 ลงวันที่ 28 พฤศจิกายน พ.ศ. 2515 ข้อ 63 ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 295 ลงวันที่ 28 พฤศจิกายน พ.ศ. 2515 (ฉบับที่ 2) พ.ศ. 2530 เพื่ออำนวยความสะดวกและความรวดเร็วแก่การคมนาคมและการขนส่งอันเป็นกิจการสาธารณูปโภค) กรมทางหลวงจึงประกาศให้ทางหลวงแผ่นดินหมายเลข 1035 ช่วงวังเหนือ-แม่ขะจาน ให้เป็นส่วนหนึ่งของทางหลวงแผ่นดินหมายเลข 120 [พะเยา-แม่ขะจาน] ในเวลาต่อมา

 ความสำคัญ 

เป็นทางสายหลักที่ใช้ในการติดต่อกับตัวจังหวัดของประชาชนในเขตอำเภอวังเหนือ และอำเภอแจ้ห่ม จังหวัดลำปาง และยังเป็นทางเลือกสายหนึ่งที่ใช้ในการเดินทางติดต่อระหว่างจังหวัดลำปางและจังหวัดเชียงรายอีกด้วย

 เขตการควบคุม 
ทางหลวงแผ่นดินหมายเลข 1035 แบ่งเขตการควบคุมออกเป็น 3 ตอน โดยอยู่ภายใต้การควบคุมดูแลของแขวงทางหลวงลำปางที่ 1 หมวดทางหลวงลำปางที่ 1 หมวดทางหลวงแจ้ห่ม และหมวดทางหลวงวังเหนือ

 รายชื่อทางแยก
# ค่างหัวมงกุฎ
ค่างหัวมงกุฎ หรือ ค่างฝรั่งเศส   (อังกฤษ: Francois' langur, Francois' leaf monkey)

เป็นค่างชนิดหนึ่ง  มีรูปร่างคล้ายค่างหงอก (T. cristala) และค่างดำมลายู (Presbytis femoralis) ขนตามลำตัวเป็นสีดำสนิท มีลักษณะเด่นคือ ขนบริเวณกลางกระหม่อมจะยาวฟูขึ้นไปแลดูคล้ายกับมงกุฎหรือหงอน ขนข้างแก้มตั้งแต่บริเวณใต้ใบหูลงไปจนถึงมุมปากเป็นสีขาว โดยมีขนสีดำขึ้นแทรกอยู่บ้าง  ลูกที่เกิดขึ้นมีขนสีเหลืองทองแบบเดียวกับค่างชนิดอื่น ๆ และขนตามลำตัวจะค่อย ๆ กลายเมื่ออายุมากขึ้น

ตัวผู้มีความยาวลำตัวและหัวประมาณ 54.8 เซนติเมตร ในขณะที่ตัวเมีย 55-59 เซนติเมตร ความยาวหางตัวผู้ 84.9 เซนติเมตร ตัวเมีย 85.2 เซนติเมตร  มีน้ำหนักประมาณ 5.66 กิโลกรัม

ค่างหัวมงกุฎพบกระจายพันธุ์อยู่บริเวณภาคกลางของประเทศลาวและเวียดนาม รวมถึงในตอนล่างของจีนด้วย โดยพบเพียงแค่ 2 มณฑล คือ มณฑลกุ้ยโจว และมณฑลกวางสีเท่านั้น มีพฤติกรรมมักอยู่รวมกันเป็นฝูงตามป่าบนเทือกเขาหินปูน ออกหากินในเวลากลางวัน โดยจะหากินอยู่บนต้นไม้เป็นหลัก นานครั้งถึงจะลงไปหากินบนพื้นดิน ใช้เวลาหากินอยู่ในช่วงระยะเวลาราว 07.00-10.00 น. และ 15.00-16.00 น. ในแต่ละวัน และกินน้ำที่ไหลออกมาตามหน้าผา และหลับนอนตามถ้ำบนเทือกเขาหินปูนในเวลากลางคืนเพื่อความปลอดภัย โดยที่มีเสียงร้องประกาศอาณาเขตที่ดังมาก และเมื่ออายุยังน้อยมีเสียงร้องที่แปลกเฉพาะตัว
# อัลไพน์ซาลาแมนเดอร์
ระวังสับสนกับ: อัลไพน์ นิวต์

อัลไพน์ซาลาแมนเดอร์ หรือ ซาลาแมนเดอร์ แอททร้า จาก IUCN  สัตว์สะเทินน้ำสะเทินบกชนิดหนึ่ง จำพวกซาลาแมนเดอร์ จัดเป็นซาลาแมนเดอร์ขนาดเล็ก หรือนิวต์ (Salamandridae)

อัลไพน์ซาลาแมนเดอร์ เป็นซาลาแมนเดอร์ขนาดเล็ก มีลักษณะเด่นคือ มีสีดำตลอดทั้งตัว มี 5 นิ้ว ปลายนิ้วไม่มีเล็บ มีหัวใจทั้งหมด 3 ห้อง ผิวหนังเปียกชื้นไม่มีเกล็ด เหมือนซาลาแมนเดอร์ทั่วไป 

พบกระจายพันธุ์ในแถบเทือกเขาแอลป์ในทวีปยุโรป ในระดับความสูงจากระดับน้ำทะเลถึง 2,800 เมตร พบได้ในประเทศแอลเบเนีย, ออสเตรีย, บอสเนียและเฮอร์เซโกวีนา, โครเอเชีย, ฝรั่งเศส, เยอรมนี, อิตาลี, ลิกเตนสไตน์, มอนเตเนโกร, เซอร์เบีย และสวิสเซอร์แลนด์ ในลำธารที่สภาพอากาศหนาวเย็น โดยปกติทางตอนใต้ของเทือกเขาแอลป์ จะไม่ค่อยพบในที่ ๆ มีความสูงจากระดับน้ำทะเลต่ำกว่า 900 เมตร และมีรายงานว่าพบในที่ ๆ สูงที่สุด คือ 2,430 เมตร ในฝรั่งเศส และ 2,800 เมตร ที่ออสเตรีย คาเรนทันนี

กินอาหารจำพวกสัตว์น้ำขนาดเล็ก ได้แก่ แมลง, หนอนแดง, ไส้เดือนน้ำ และหอยขนาดเล็ก อัลไพน์ ซาลาแมนเดอร์ ในช่วงฤดูหนาวจะขุดรูเพื่อจำศีล ในโพรงดินลึกประมาณ 20-30 เซนติเมตร เพื่อรักษาความชื้นของผิวหนัง โดยสภาพร่างกายในช่วงนี้จะอยู่นิ่ง ไม่เคลื่อนไหว อัตราเมแทบอลิซึมต่ำ อัตราการใช้ออกซิเจนจะลดลงอย่างมาก อาจเป็น 1/3 หรือ 1/100 ของอัตราปกติ หัวใจเต้นนาทีละไม่กี่ครั้ง ซึ่งอาจจะอยู่ในภาวะเช่นนี้ได้หลายเดือน จนกระทั่งเมื่ออุณหภูมิขึ้นสูงในระดับ 12-14 องศาเซลเซียส จึงจะขยับตัวออกมา 

ลักษณะเด่นอีกประการหนึ่ง ของอัลไพน์ซาลาแมนเดอร์ คือ ขยายพันธุ์ด้วยการออกลูกเป็นตัว โดยการผสมพันธุ์ภายนอกลำตัว จะเข้าสู่วัยเจริญพันธุ์เมื่ออายุได้ 2-3 ปี โดยตัวผู้จะปล่อยสเปิร์มทิ้งไว้ตามใบไม้ริมน้ำหรือไม้น้ำ หรือก้อนหินที่เปียกชื้นริมน้ำ แล้วจะเปลี่ยนตัวเองให้มีสีที่สวยขึ้น คือ สีทอง เพื่อดึงดูดใจตัวเมีย เมื่อปฏิสนธิแล้ว ไข่จะพัฒนาตัวเองเป็นตัวอ่อนอยู่ในร่างกายของแม่ก่อนที่จะออกมาสู่โลกภายนอก ทั้งนี้เป็นเพราะการปรับตัวให้เข้ากับสถานที่อยู่อาศัย ซึ่งเป็นที่ ๆ หนาวเย็น จนบางครั้งแหล่งน้ำที่อาศัยอยู่แข็งเป็นน้ำแข็ง

อัลไพน์ซาลาแมนเดอร์ ปัจจุบันสามารถเพาะขยายพันธุ์ได้แล้วในที่เลี้ยง นิยมเลี้ยงกันเป็นสัตว์เลี้ยงSalamandra atra... จิ้งจกน้ำสีนิลแห่งเทือกเขาแอลป์ โดย สุริศา ซอมาดี คอลัมน์ Aqua Survey, หน้า 76-81 นิตยสาร Aquarium Biz ปีที่ 2 ฉบับที่ 28: ตุลาคม 2012
# วาตนาเยอคูตล์
วาตนาเยอคูตล์  เป็นครอบน้ำแข็งที่ใหญ่ที่สุดในไอซ์แลนด์และใหญ่เป็นอันดับ 2 ในยุโรป ตั้งอยู่ทางทิศตะวันออกเฉียงใต้ของประเทศ ครอบคลุมพื้นที่ 8,100 กม² หรือคิดเป็นร้อยละ 9 ของประเทศ ธารน้ำแข็งมีความหนาเฉลี่ย 400 ม. (1,300 ฟุต) มีความหนาสุด 1,000 ม. (3,300 ฟุต)

ภาพ
# รัฐลาปัมปา
ลาปัมปา  เป็นรัฐที่มีประชากรอาศัยเบาบางในประเทศอาร์เจนตินา ตั้งอยู่ตอนกลางของประเทศ มีอาณาเขตติดต่อกับรัฐเพื่อนบ้านเรียงตามเข็มนาฬิกาเริ่มจากทิศเหนือ คือ รัฐซานลุยส์ รัฐกอร์โดบา รัฐบัวโนสไอเรส รัฐริโอเนโกร รัฐเนวเกน และรัฐเมนโดซา
# ตักโลบัน
ตักโลบัน (วาไร-วาไรและ, ออกเสียง:) มีชื่อทางการว่า นครตักโลบัน (วาไร-วาไร:) เป็นเมืองหลักของจังหวัดเลเตในเขตอีสเทิร์นวิซายา ประเทศฟิลิปปินส์ ตั้งอยู่ห่างจากกรุงมะนิลาทางทิศตะวันออกเฉียงใต้ 360 ไมล์ (580 กม.) ตั้งอยู่บนฝั่งตะวันออกเฉียงเหนือของเกาะเลเต ที่ปลายสุดตอนใต้ของช่องแคบซานฮัวนีโกและบนฝั่งตะวันตกเฉียงเหนือของอ่าวซานเปโดร
# ทาเกอร์ เคบูเลฟ
ทาเกอร์ เคบูเลฟ  เกิดวันที่ 24 กรกฎาคม ค.ศ. 1984 ที่คีซิลยัรต์ ดาเกสตาน ประเทศรัสเซีย เป็นนักยูโดชาวรัสเซียเชื้อสายอาวาร์Профиль на сайте kavkazsport.com 

 โอลิมปิก 2012 
ในโอลิมปิกฤดูร้อน 2012 ทาเกอร์คว้าเหรียญทองที่ 3 ให้แก่เขาด้วยการเป็นฝ่ายชนะไนดาน ตูฟชินบายา ผู้เป็นแชมป์จากมองโกเลียในการแข่งขันยูโดในโอลิมปิกประเภทชายไม่เกิน 100 กิโลกรัม โดยประธานาธิบดีวลาดิเมียร์ ปูติน ได้ร่วมแสดงความยินดีในโอกาสดังกล่าวJudo: Russian gold in men's 100kg - RTÉ Sport
# ปลาหมอแรมแดง
ปลาหมอแรมแดง หรือ ปลาหมอจีเวล  เป็นสกุลของปลาน้ำจืดขนาดเล็กจำพวกหนึ่ง ใช้ชื่อสกุลว่า Hemichromis ในวงศ์ปลาหมอสี (Cichlidae)

มีรูปร่างลักษณะคล้ายกับปลาซันฟิช (Lepomis spp.) ซึ่งเป็นปลาคนละวงศ์กัน เป็นปลาขนาดเล็ก ความยาวเต็มที่เฉลี่ยไม่เกิน 10-12 เซนติเมตร พบใหญ่สุด 30 เซนติเมตร กระจายพันธุ์อยู่ทั่วไปในแหล่งน้ำต่าง ๆ ของทวีปแอฟริกา บริเวณชายฝั่งตะวันตกถึงแอฟริกากลาง ส่วนใหญ่มีสีลำตัวเป็นสีแดงสด หรือสดใสเป็นสีรุ้งสวยงาม มีทั้งตัวผู้สวยงามกว่าตัวเมีย และตัวเมียสวยงามกว่าตัวผู้

เป็นปลาอาศัยอยู่รวมกันเป็นฝูง มีอุปนิสัยก้าวร้าว มีพฤติกรรมในการเลี้ยงดูลูกปลา ซึ่งในช่วงนี้จะมีนิสัยดุร้ายกว่าปกติสกุล Hemichromis และ สกุล Rocio โดย Jens Kühne คอลัมน์ Mini Atlas, หน้า 34-35 นิตยสาร Aquarium Biz ปีที่ 2 ฉบับที่ 28: ตุลาคม 2012

การจำแนก
แบ่งออกเป็น 13 ชนิด (บางข้อมูลจัดเป็น 11 ชนิด และรอการอนุกรมวิธาน 6 ชนิด ในขณะที่บางข้อมูลจัดเพียง 7 ชนิด)จาก itis.gov 

Hemichromis angolensis Steindachner, 1865 
Hemichromis bimaculatus Gill, 1862
Hemichromis cerasogaster (Boulenger, 1899)
Hemichromis cristatus Loiselle, 1979
Hemichromis elongatus (Guichenot, 1861)
Hemichromis exsul (Trewavas, 1933)
Hemichromis fasciatus Peters, 1857
Hemichromis frempongi Loiselle, 1979
Hemichromis guttatus Günther, 1862
Hemichromis letourneuxi Sauvage, 1880
Hemichromis lifalili Loiselle, 1979
Hemichromis paynei Loiselle, 1979
Hemichromis stellifer Loiselle, 1979

นิยมเลี้ยงเป็นปลาสวยงาม เป็นปลาที่เลี้ยงดูง่าย ควรจะเลี้ยงในตู้ที่มีขนาดจุน้ำได้มากกว่า 80 ลิตร และสามารถเพาะขยายพันธุ์ได้แล้วในที่เลี้ยง
# อัลฟาคนครึ่งม้า บีบี
อัลฟาคนครึ่งม้า บีบี เป็นดาวเคราะห์นอกระบบที่โคจรรอบดาวฤกษ์อัลฟาคนครึ่งม้า บี ตั้งอยู่ห่างจากโลก 4.37 ปีแสง อยู่ในกลุ่มดาวทางใต้คือ กลุ่มดาวคนครึ่งม้า มันเป็นดาวเคราะห์ใกล้โลกมากที่สุดที่ค้นพบมา ดาวเคราะห์ดวงนี้ถูกค้นพบเมื่อวันที่ 16 ตุลาคม 2012
# ลิงคอล์น (รัฐเนแบรสกา)
ลิงคอล์น  เป็นเมืองหลวงและเมืองใหญ่อันดับ 2 ของรัฐเนแบรสกา สหรัฐอเมริกา เป็นรองเมืองโอมาฮา ลิงคอล์นเป็นเคาน์ตีซีตของแลงแคสเตอร์เคาน์ตี เป็นที่ตั้งของมหาวิทยาลัยเนแบรสกา จากข้อมูลปี ค.ศ. 2010 เมืองมีประชากร 258,379 คน

ก่อตั้งเป็นเมืองเมื่อปี ค.ศ. 1856 ในชื่อหมู่บ้านแลงแคสเตอร์ ได้รับเลือกเป็นเคาน์ตีซีตของแลงแคสเตอร์เคาน์ตีในปี ค.ศ. 1859 และต่อมาได้รับเลือกเป็นเมืองหลวงของรัฐเมื่อวันที่ 1 มีนาคม ค.ศ. 1867 ชื่อของเมืองตั้งขึ้นเพื่อเป็นเกียรติแก่ประธานาธิบดี เอบราแฮม ลิงคอล์น
# อันดับย่อยซาลาแมนเดอร์ยักษ์
อันดับย่อยซาลาแมนเดอร์ยักษ์  เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์ ใช้ชื่อวิทยาศาสตร์ว่า  Cryptobranchoidea เป็นซาลาแมนเดอร์กลุ่มที่พบกระจายพันธุ์ในประเทศสหรัฐอเมริกา และหลายพื้นที่ของทวีปเอเชีย อาทิ จีน, ญี่ปุ่น, เกาะไต้หวัน, เกาหลี, อัฟกานิสถาน และอิหร่าน

มีลักษณะบางอย่างทางโครงสร้างของร่างกายเหมือนกับซาลาแมนเดอร์ในยุคก่อนประวัติศาสตร์ มีพฤติกรรมการผสมพันธุ์คล้ายคลึงกัน คือ มีการปฏิสนธิเกิดขึ้นภายนอกลำตัว และไม่มีพฤติกรรมในการเกี้ยวพาราสี ตัวผู้ในบางสกุลแสดงความสนใจในตัวเมียต่อเมื่อมีถุงไข่โผล่ออกมาจากช่องทวารร่วมของตัวเมีย ในช่วงเวลาที่ตัวเมียปล่อยถุงไข่ติดกับวัสดุใต้น้ำและพยายามทำให้ถุงไข่หลุดออกจากช่องทวารร่วมนั้น ตัวผู้หลายตัวจะเข้าไปกลุ้มรุมตัวเมียและพยายามดันตัวเมียให้พ้นไปจากถุงไข่เพื่อถ่ายสเปิร์มหน้า 160, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0

การจำแนก
แบ่งออกได้เป็น 2 วงศ์
วงศ์ซาลาแมนเดอร์ยักษ์ (Cryptobranchidae)
วงศ์ซาลาแมนเดอร์เอเชีย (Hynobiidae)
# แซแก็ด
แซแก็ด (, ; และชื่อแบบอื่น) เป็นเมืองใหญ่เป็นอันดับ 3 ของประเทศฮังการี ตั้งอยู่ทางตอนใต้ของประเทศ บนเส้นเขตแดนประเทศเซอร์เบีย มีมหาวิทยาลัยแซแก็ด หนึ่งในมหาวิทยาลัยที่มีชื่อเสียงที่สุดในฮังการี เป็นเมืองท่าสำคัญบนฝั่งแม่น้ำติซอ เมืองเก่าได้รับความเสียหายจากอุทกภัยใน ค.ศ. 1879 และได้บูรณะเมืองขึ้นใหม่ตามแผนการวางผังเมืองแบบรัศมี วันฉลองของเมืองคือวันที่ 21 พฤษภาคม

 ศัพทมูลวิทยา 
ชื่อ Szeged อาจมาจากศัพท์ภาษาฮังการีเก่าที่แปลว่า 'มุม'  ซึ่งชี้จุดหัวเลี้ยวของแม่น้ำติซอที่ไหลผ่านเมิองนี้ ในขณะที่บางส่วนกล่าวว่าชื่อเมืองมาจากศัพท์ภาษาฮังการีว่า  ซึ่งหมายถึง 'เกาะ' และบางส่วนยังคงโต้แย้งคำว่า  หมายถึง 'สีบลอนด์เข้ม'  – สื่อถึงสีของน้ำในบริเวณที่แม่น้ำติซอกับมูเรชบรรจบกัน

เมืองนี้มีชื่อต่างภาษาจำนวนมาก ส่วนใหญ่มักเติมคำลงท้าย -in ในชื่อภาษาฮังการี: โรมาเนีย ; เยอรมัน  หรือ ; เซอร์เบีย ; กรีก  (Partiskon); อิตาลี ; ละติน ; ลัตเวีย ; ลิทัวเนีย ; โปแลนด์ ;  โครเอเชีย Segedin; สโลวักกับเช็ก ; ตุรกี .

ภูมิประเทศ
แซแก็ตตั้งอยู่ใกล้ชายแดนทางใต้ของประเทศฮังการี

ภูมิอากาศ
เนื่องจากมีรายงานว่าเมืองนี้ได้รับแสงเป็นเวลาหลายชั่วโมงทุกปี ทำให้มีผู้เรียกแซแก็ดเป็น นครแห่งแสงอาทิตย์ 

 ประชากร 

เมืองพี่น้อง
แซแก็ดเป็นเมืองพี่น้องกับเมืองดังนี้:

 เคมบริดจ์ ประเทศอังกฤษ สหราชอาณาจักร (1987)
 ดาร์มชตัท ประเทศเยอรมนี (1990)
 คอตอร์ ประเทศมอนเตเนโกร (2001)
 ลาร์นากา ประเทศไซปรัส (1994)
 ลีแยฌ ประเทศเบลเยียม (2001)
 วุช ประเทศโปแลนด์ (2004)
 นีซ ประเทศฝรั่งเศส (1969)
 ออแดซา ประเทศยูเครน (1957)
 ปาร์มา ประเทศอิตาลี (1988)
 ปูลา, ประเทศโครเอเชีย (2003)
 รอฆิว ประเทศยูเครน (1939, ต่อใน ค.ศ. 1997)
 ซูบอตีตซา ประเทศเซอร์เบีย (1966, ต่อใน ค.ศ. 2004)
 ตีร์กูมูเรช ประเทศโรมาเนีย (1997)
 ตีมีชวารา ประเทศโรมาเนีย (1998)
 โตเลโด สหรัฐ (1990)
 ตุรกุ ประเทศฟินแลนด์ (1971)
 เว่ย์หนาน ประเทศจีน (1999)
# ทางหลวงแผ่นดินหมายเลข 1126
ทางหลวงแผ่นดินหมายเลข 1126 สายพาน - ห้วยงิ้ว เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1126 สายแยกทางหลวงแผ่นดินหมายเลข 1 (อำเภอพาน) - อำเภอป่าแดด - บรรจบทางหลวงจังหวัดหมายเลข 1021 (บ้านห้วยงิ้ว) พระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข ๑๑๒๖ สายแยกทางหลวงแผ่นดินหมายเลข ๑ (อำเภอพาน) - อำเภอป่าแดด - บรรจบทางหลวงจังหวัดหมายเลข ๑๐๒๑ (บ้านห้วยงิ้ว) ตอนแยกทางหลวงแผ่นดินหมายเลข ๑ (อำเภอพาน) - อำเภอป่าแดด พ.ศ. ๒๕๒๗  ในสมัยที่ พลเอกเปรม ติณสูลานนท์ เป็นนายกรัฐมนตรี โดยมีการออกประกาศสำนักนายกรัฐมนตรีพระราชกฤษฎีกาให้มีการเวนคืนอสังหาริมทรัพย์เพื่อขยายในปี พ.ศ. 2530 และ พ.ศ. 2533 '''พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงจังหวัดหมายเลข ๑๑๒๖ สายแยกทางหลวงแผ่นดินหมายเลข ๑ (พาน) - บรรจบทางหลวงจังหวัดหมายเลข ๑๐๒๑ (ห้วยงิ้ว) ตอนป่าแดด - บรรจบทางหลวงจังหวัดหมายเลข ๑๐๒๑ (ห้วยงิ้ว) พ.ศ. ๒๕๓๓ ออกตามความในประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ ข้อ ๖๓ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ (ฉบับที่ ๒) พ.ศ. ๒๕๓๐ ในท้องที่อำเภอป่าแดด จังหวีดเชียงราย และอำเภอจุน จังหวัดพะเยา  '''ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อขยายทางหลวงจังหวัดหมายเลข ๑๑๒๖ สายแยกทางหลวงแผ่นดินหมายเลข ๑ (พาน) - บรรจบทางหลวงจังหวัดหมายเลข ๑๐๒๑ (ห้วยงิ้ว) ตอนป่าแดด - บรรจบทางหลวงจังหวัดหมายเลข ๑๐๒๑ (ห้วยงิ้ว) เป็นกรณีที่มีความจำเป็นโดยเร่งด่วนออกตามความในประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ ข้อ ๖๓ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ (ฉบับที่ ๒) พ.ศ. ๒๕๓๐ ในท้องที่อำเภอป่าแดด และอำเภอเชียงราย และอำเภอจุน จังหวัดพะเยา ทั้งนี้ ทางหลวงสายนี้ได้รับการประกาศให้เป็นเส้นทางที่ต้องดำเนินการสร้างโดยเร่งด่วน ประกาศกระทรวงคมนาคม เรื่อง กำหนดให้ทางหลวงจังหวัดหมายเลข ๑๑๒๖ สายแยกทางหลวงแผ่นดินหมายเลข ๑ (อำเภอพาน) - อำเภอป่าแดด - บรรจบทางหลวงจังหวัดหมายเลข ๑๐๒๑ (บ้านห้วยงิ้ว) ตอนแยกทางหลวงแผ่นดินหมายเลข ๑ (อำเภอพาน) - อำเภอป่าแดด เป็นทางหลวงที่มีความจำเป็นต้องสร้างโดยเร่งด่วน ในสมัยที่ นายสมัคร สุนทรเวช ดำรงตำแหน่งเป็นรัฐมนตรีว่าการกระทรวงคมนาคมอีกด้วย

 เขตการควบคุม 

ทางหลวงแผ่นดินหมายเลข 1126 แบ่งเขตการควบคุมออกเป็น 3 ตอน ดังนี้

 ตอน 0100 แยกทางหลวงหมายเลข 1 (พาน) - ป่าแดด ระยะทาง 30.000 กิโลเมตร อยู่ภายใต้การดูแลควบคุมของหมวดทางหลวงป่าแดด  แขวงทางหลวงเชียงรายที่ 2
 ตอน 0200 ป่าแดด - กม.62+554 ระยะทาง 62.554 กิโลเมตร อยู่ภายใต้การดูแลควบคุมของหมวดทางหลวงป่าแดด แขวงทางหลวงเชียงรายที่ 2 และหมวดทางหลวงจุน  แขวงทางหลวงพะเยา

 ความสำคัญ 

ทางหลวงแผ่นดินหมายเลข 1126 เป็นทางหลวงสายสำคัญที่ใช้ในการเดินทางของประชาชนในเขตอำเภอป่าแดด อำเภอพาน และอำเภอจุน จังหวัดพะเยา